Åmøy
Store norske leksikon,Geografi,Norges geografi,Rogaland,Stavanger
Åmøy er ei øy i Stavanger kommune, Rogaland, skilt fra Hundvåg i sør ved Åmøyfjorden. Øya måler 5,3 km2 og har en befolkning på 629 innbyggere (2022). Før sammenslåingen av Stavanger, Rennesøy, Finnøy og sørøstre del av øya Ombo i 2020 var Åmøy delt mellom Rennesøy (Vestre Åmøy) og Stavanger (Austre Åmøy). Åmøys folketall 2022 fordelte seg med henholdsvis 359 og 270 innbyggere på de to delene.
Åmøy er uten trær og veldyrket, og har rike helleristningsfelt fra bronsealderen. Åmøy har broforbindelse med naboøya Sokn hvorfra tunnel under en annen av naboøyene, Bru, og Byfjorden til fastlandet i Randaberg (Rennfast på E39).Navnet har uviss opprinnelse. Førsteleddet kan være et usammensatt øynavn, dannet av verbet ama, 'gni, skrubbe', i så fall på grunnlag av de nakne, bergskurte flatene mot sjøen sørøst på øya, der en finner helleristningene. Kart  Les mer i Store norske leksikon Stavanger